Dulunyo rabab nan batangkai
Kiniko bansi bapatiak limo – 2x
Dulunyo adaik nan urang pakai
Kiniko pitih yo nan paguno – 2x
Diukia-ukia yo saruang Padang
Dipakai Malin jo Panghulu – 2x
Mangko ditingkek janjang urang
Cari balanjo malah dahulu – 2x
Elok dipakai siku-siku
Buliah nak luruih tarahnyo papan
Indak bapitih di dalam saku
Punyo awak lapeh ka urang
Tatianglah siriah yo di carano
Lakukan sambah dek niniak mamak – 2x
Ameh jo perak kok indak ado
Urang ndak arok jo bujang awak – 2x
Pisau sirauik buek ka taji
Ulunyo bungkuak putiangnyo panjang – 2x
Kalau lah awak balun mancari
Usah diago yo anak urang – 2x
Rumah Gadang batingkek tigo
Nan punyo mamak Si Kudun Sati
Bilo kawan barumah tanggo
Rajin-rajin ndeh malah mancari
Bilo kawan barumah tanggo
Rajin-rajin ndeh malah mancari
Bilo kawan barumah tanggo
Rajin-rajin ndeh malah mancari
(Ciptaan Masroel Mamudja, Dipopulerkan oleh Yan Umali, 1980an)
©ourtesy of http://laguminanglamo.wordpress.com/
min_Latn min_Latn min_Latn min_Latn min_Latn min_Latn min_Latn min_Latn swh_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn jav_Latn min_Latn min_Latn min_Latn min_Latn min_Latn min_Latn min_Latn min_Latn zsm_Latn zho_Hans